ai4bharat/Pralekha huggingface dataset:
நாடாளுமன்ற விவகாரத்துறை அமைச்சகம்
நாடாளுமன்ற கூட்டத்தொடரின் போது எதிர்கட்சிகளின் ஜனநாயக விரோத மற்றும் வன்முறை செயல்கள் இந்திய ஜனநாயகத்தின் வரலாற்றில் இருண்ட அத்தியாயத்தை எழுதியுள்ளன
எதிர்கட்சி நாடாளுமன்ற உறுப்பினர்களின் விரும்பத்தகாத செயல்கள் வழக்கமாகி விட்டன. இந்த கூட்டத்தொடரின் போது அவர்களின் செயல்கள் விதிவிலக்காக இல்லாமல் தொடர்ச்சியாகவே இருந்தன. விதிமுறைகள் புத்தகத்தை கடந்த வருடம் கிழித்ததில் இருந்து, அவை இதுவரை கண்டிராத நாடாளுமன்றத்திற்கு ஒவ்வாத செயல்களில் ஈடுபடுவது வரை, எதிர்கட்சிகளின் செயல்பாடுகள் நாளுக்கு நாள் வெட்கத்துக்குரியதாக மாறி வருகின்றன.
புதுதில்லியில் இன்று நடைபெற்ற செய்தியாளர் சந்திப்பு ஒன்றில் மேற்கண்டவை கூறப்பட்டன. மத்திய அமைச்சர்கள் திரு பியுஷ் கோயல், திரு தர்மேந்திர பிரதான், திரு முக்தார் அப்பாஸ் நக்வி, திரு பிரகலாத் ஜோஷி, திரு பூபேந்திர யாதவ், திரு அனுராக் சிங் தாகூர், திரு அர்ஜுன் ராம் மேக்வால் மற்றும் திரு வி முரளிதரன் இதில் கலந்து கொண்டனர்.
இந்த கூட்டத்தொடரை நடத்தவிடக் கூடாது என்று எதிர்கட்சிகள் வெளிப்படையாக சொன்னதாக அமைச்சர்கள் குறிப்பிட்டனர். அவையின் செயல்பாடுகளை நடத்தவிடக் கூடாது என்பதே உள்நோக்கமாக இருந்தது. விவாதங்களுக்கான வாய்ப்பை பலமுறை அரசு வழங்கியது. ஆனால், அவை காதில் விழவில்லை. மாண்புமிகு அமைச்சரிடம் இருந்த காகிதங்களை பிடுங்கிய எதிர்கட்சியினர், அவற்றை கிழித்தனர். புதிதாக பொறுப்பேற்றுக் கொண்ட அமைச்சர்களை மாண்புமிகு பிரதமர் அறிமுகப்படுத்தக்கூட விடவில்லை.
அவையின் மையத்திற்கு வந்த சில எதிர்கட்சி உறுப்பினர்கள், மேசை மீது ஏறியதோடு விதிமுறைகள் புத்தகத்தை அவைத்தலைவர் மீது வீசி எறிந்து நாடாளுமன்றத்தின் புனிதத்தை கெடுத்தனர். மேசை மீது ஏறி நின்ற உறுப்பினர், வெறும் மேசை மீது மட்டும் ஏறி நிற்கவில்லை, நாடளுமன்ற நன்னடத்தையை தனது காலில் போட்டு மிதித்தார். அவைத்தலைவர் மீது புத்தகத்தை வீசியதன் மூலம், நாடளுமன்ற நன்னடத்தையை அவைக்கு வெளியே அவர் வீசி எறிந்தார்.
இத்தகைய நடத்தை அவை இதுவரை கண்டிராதது, அவையின் நற்பெயருக்கு பெரும் அவப்பெயரை உருவாக்கியுள்ளது. அமைப்பின் நன்மதிப்புக்கு பெரும் தீங்கு விளைவித்ததோடு, தலைமை செயலாளருக்கு படுகாயம் ஏற்படுத்தும் வகையிலும் எதிர்கட்சிகளின் நடத்தை அமைந்தது. இந்திய நாடாளுமன்ற வரலாற்றுக்கு இழுக்கு ஏற்படுத்தும் வகையில் எதிர்கட்சிகள் செயல்பட்டன. தங்களது செயல்பாடுகளுக்கு எதிர்கட்சி உறுப்பினர்கள் வருத்தம் கூட தெரிவிக்கவில்லை என்பது துரதிருஷ்டவசமானது. மாறாக, வெட்கத்திற்குரிய இந்த செயல்களை வீரத்தின் அடையாளமாக அவர்கள் கருதுகின்றனர்.
பொது நலம் சார்ந்த விஷயங்களை விவாதிக்கக் கூடாது என்பதற்காகவே இத்தகைய செயல்களில் எதிர்கட்சியினர் ஈடுபட்டதாக திரு பியுஷ் கோயல் கூறினார். எதிர்கட்சிகளின் அவமானகரமான செயல்பாட்டுக்காக அவர்கள் மீது கடும் நடவடிக்கை எடுக்கவேண்டும் என்று கோரப்பட்டது. தேசிய ஒற்றுமையின்மையை உருவாக்குவதற்காக எதிர்கட்சிகளின் ஒற்றுமையை அவர்கள் உருவாக்கினர். நாட்டுக்கு பதில் சொல்ல அவர்கள் கடமைப்பட்டவர்கள் ஆவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745147
----
(Visitor Counter : 231
சுற்றுலா அமைச்சகம்
சர்வதேச யோகா தினத்தை முன்னிட்டு வாரம் முழுக்கக் கொண்டாட்டங்களை சுற்றுலா அமைச்சகம் நடத்துகிறது
பிராந்திய அலுவலகங்களால் நடத்தப்பட்ட தொடர் நிகழ்ச்சிகளின் மூலமும், "வீட்டில் யோகா மற்றும் குடும்பத்துடன் யோகா" என்ற மையக் கொள்கையுடன் யோகாவின் மீது கவனம் செலுத்திய சமூக ஊடக நடவடிக்கைகளின் மூலமும், மத்திய சுற்றுலா அமைச்சகத்தின் சர்வதேச யோகா தினத்துக்கான ஒரு வாரக் கொண்டாட்டங்கள் 15 ஜூன், 2020 அன்று தொடங்கின. பொதுமுடக்கத்தின் போது ஆரோக்கியமான உள்ளம் மற்றும் உடலுக்கான சுய உணர்வை உண்டாக்கும் நோக்கத்தோடு திட்டமிடப்பட்ட இந்த நடவடிக்கைகள், மெய்நிகர் ஊடகத்தின் மூலமாக கிடைக்க செய்யப்பட்டன.
கொண்டாட்டங்களின் சிறப்பம்சமாக, சுற்றுலா அமைச்சகத்தின் 'நமது நாட்டைப் பாருங்கள்' இணையக் கருத்தரங்கில் 20 ஜூன், 2020 அன்று மத்திய சுற்றுலா அமைச்சர் திரு. பிரகலாத் சிங் படேல் கலந்து கொள்ள, சத்குரு ஜக்கி வாசுதேவ் அவர்களுடனான உரையாடல் நடைபெறும். 'பாரதம்: ஒரு கலாச்சார புதையல்' என்ற தலைப்பிலான இந்த நிகழ்வு, 20 ஜூன், 2020 அன்று மதியம் 2 மணியில் இருந்து 3 மணி வரை நடைபெறும். வியக்கத்தக்க இந்தியாவின்  சமூக ஊடகப் பக்கங்களான facebook.com/incredibleindia/ மற்றும் Youtube.com/incredibleindia ஆகியவற்றில் இந்தக் கருத்தரங்கு நேரலை செய்யப்படும்.
யோகா மற்றும் ஆரோக்கியத்தைப் பற்றிய இதர 'நமது நாட்டைப் பாருங்கள்' இணையக் கருத்தரங்குகள் வருமாறு:
19/06/2020 - காலை 11 மணியில் இருந்து மதியம் 12 வரை - யோகா மற்றும் ஆரோக்கியம் வழங்கும் சவாலான நேரங்களுக்கான ஒரு சமர்ப்பணம் யோகா குரு பரத் தாகூர் சர்வதேச யோகா பயிற்சியாளர் & ஆன்மிக குரு, டாக்டர். சின்மய் பாண்டியா - உதவி துணை வேந்தர் - தேவ் சன்ஸ்க்ரிதி பல்கலைக்கழகம், டாக்டர். லட்சுமிநாராயண் ஜோஷி - நாடி விஞ்ஞான் வல்லுநர், யோகா சிகிச்சை மற்றும் குணப்படுத்தும் அறிவியல்.
20/06/2020 - பிற்பகல் 2 மணியில் இருந்து 3 மணி வரை - மத்திய சுற்றுலா மற்றும் கலாச்சாரத்துறை இணை அமைச்சர்  திரு. பிரகலாத் சிங் படேல் தலைமையில் 5 புகழ்பெற்ற நபர்கள் கலந்து கொள்ளும் 'பாரதம்: ஒரு கலாச்சார புதையல்' என்ற இணையக் கருத்தரங்கம்.
21/06/2020 - காலை 11 மணியில் இருந்து மதியம் 12 வரை - திரு. அச்சல் மெஹ்ரா, தலைமை செயல் அதிகாரி, கிரீன்வே  வழங்கும் 'யோகாவின் சேரிடமான இந்தியா'.
இந்தியாவின் வளம் மிக்க பாரம்பரியமான யோகாவையும், ஆரோக்கிய சுற்றுலாவையும் பிரதிநிதித்துவப் படுத்துவதே சர்வதேச யோகா தினத்தின் போது சுற்றுலா அமைச்சகத்தின் முயற்சியாகும்.
விவசாயத்துறை அமைச்சகம்
கால்நடை வளர்ப்பு மற்றும் பால்பண்ணை துறையில் இந்தியாவுக்கும் டென்மார்க்குக்கும் இடையே ஒத்துழைப்புக்கான புரிந்துணர்வு ஒப்பந்தம் குறித்து மத்திய அமைச்சரவையிடம் எடுத்துரைக்கப்பட்டது
கால்நடை வளர்ப்பு மற்றும் பால்பண்ணை துறையில் ஒத்துழைப்பு குறித்து இந்தியாவுக்கும் டென்மார்க்குக்கும் இடையே கையெழுத்தான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் இன்று  எடுத்துரைக்கப்பட்டது. இந்த புரிந்துணர்வு ஒப்பந்தம் 16.04.2018 அன்று கையெழுத்திடப்பட்டது.
பால்பண்ணை மேம்பாடு மற்றும் நிறுவனங்களை வலுப்படுத்துவது ஆகியவற்றில் தற்போதுள்ள அறிவு அடித்தளத்தை விரிவாக்குவதை கால்நடை வளர்ப்பு மற்றும் பால்பண்ணைத்துறை ஒத்துழைப்புக்கான இருதரப்பு புரிந்துணர்வு ஒப்பந்தம் நோக்கமாகக் கொண்டது.
இருதரப்பினரின் பிரதிநிதிகளைக் கொண்ட கூட்டுப்பணிக்குழு அமைக்கப்பட்டு, அதன் மூலம் கூட்டுத்திட்டங்கள், ஒத்துழைப்பு, ஆலோசனைகள் மற்றும் மதிப்பீடுகள் மேற்கொள்ளப்படும்.
கால்நடை இனப்பெருக்கம், கால்நடை ஆரோக்கியம், பால்பண்னைத் தொழில், மாட்டுத்தீவன மேலாண்மை ஆகிய துறைகளில் அறிவு மற்றும் அனுபவங்களை பகிர்ந்து கொள்வதற்கு இந்த ஒப்பந்தம் பயன்படும் என எதிர்பார்க்கப்படுகிறது. இந்த நடவடிக்கைகள் இந்திய கால்நடைகளின் உற்பத்தித்திறன் மேம்பாடு, பரஸ்பரம் அக்கறையுள்ள கால்நடை வர்த்தக விஷயங்கள் மேம்பாடு ஆகியவற்றை நோக்கமாகக் கொண்டது.
------
(Visitor Counter : 63
நுகர்வோர் நலன், உணவு மற்றும் பொது விநியோகம் அமைச்சகம்
தவறான தகவல்களை இணையதளத்தில் இருந்து நீக்குமாறு ஐ.க்யூ.ஆர்.ஏ- ஐ.ஏ.எஸ் நிறுவனத்திற்கு சி.சி.பி.ஏ உத்தரவு பிறப்பித்தது
நுகர்வோர் பாதுகாப்புச் சட்டம் 2019- ஐ மீறியது தொடர்பாக, ஐ.க்யூ.ஆர்.ஏ- ஐ.ஏ.எஸ் நிறுவனத்துக்கு எதிரானப் புகாரை மத்திய நுகர்வோர் பாதுகாப்பு ஆணையத்தின்  தலைமை ஆணையர் திருமதி நிதி காரே மற்றும் ஆணையர் திரு அனுபம் மிஸ்ரா தலைமையிலானக் குழு விசாரித்தது. 2015-2017 ஆம் ஆண்டின் யு.பி.எஸ்.சி சிவில் சர்வீசஸ் தேர்வுகளில் சிறப்பிடம் பெற்றவர்கள் குறித்து விதிமுறைகளுக்கு மாறாக விளம்பரம் வெளியிட்டு நியாயமற்ற வர்த்தக நடைமுறைகளை மேற்கொண்டதற்காக அந்த ஆணையம், ஐ.சி.ஆர்.ஏ ஐ.ஏ.எஸ் நிறுவனத்திற்கு எதிராக இந்த உத்தரவைப் பிறப்பித்தது.
சி.சி.பி.ஏ தானாக முன்வந்து இது தொடர்பாக விசாரணை நடத்தி அந்த நிறுவனத்திற்கு நோட்டீஸ் அனுப்பியது. மிகைப்படுத்தப்பட்ட தகவல்களை முன்வைத்து ஐ.க்யூ.ஆர்.ஏ- ஐ.ஏ.எஸ் நிறுவனம் முக்கியமானத் தகவல்களை வேண்டுமென்றே தவறான தகவல்களை தெரிவித்தது மட்டுமல்லாமல், நுகர்வோரை தவறாக வழிநடத்தியது தெரியவந்தது. இதையடுத்து தவறான தகவல்களை நீக்க நுகர்வோர் பாதுகாப்பு ஆணையம் உத்தரவிட்டதுடன் நியாயமற்ற வர்த்தக நடைமுறைக்காக ரூ. 1,00,000 அபராதம் விதித்தும் உத்தரவு பிறப்பிக்கப்பட்டுள்ளது.
நிதி அமைச்சகம்
மக்களுக்கான கொள்கைகள், திட்டங்கள் வெற்றி பெற நடத்தைசார் பொருளாதாரத்துக்கு முக்கிய பங்கு: பொருளாதார ஆய்வறிக்கை
நிதி ஆயோக் நிறுவனத்தில் நடத்தைசார் பொருளாதாரப் பிரிவை அமைக்க யோசனை, ஒவ்வொரு திட்டத்திலும் நடத்தைசார் பொருளாதாரத் தணிக்கை
மத்திய நிதி மற்றும் பெருநிறுவனங்கள் விவகாரத் துறை அமைச்சர் திருமதி நிர்மலா சீதாராமன் 2018-19 நிதியாண்டுக்கான பொருளாதார ஆய்வறிக்கையை நாடாளுமன்றத்தில் இன்று தாக்கல் செய்தார்.
அந்த ஆய்வறிக்கை, அரசின் கொள்கைகள், திட்டங்களின் நற்பயன்கள் மேம்படும் வகையில் புதுமையான பரிந்துரையை அளித்துள்ளது. பொது நடத்தையில் மேலதிக அளவு செல்வாக்கு செலுத்தும் இந்தியா போன்ற நாடுகளில் மாற்றமும், முன்னேற்றமும் ஏற்படுவதற்கான கருவியாக நடத்தைசார் பொருளாதாரத்தை எப்படிக் கடைப்பிடிப்பது என்பது குறித்து விரிவாக விவாதிக்கப்பட்டது. இது பாரம்பரிய பொருளாதாரத்தில் நடைமுறைக்கு ஒவ்வாத இயந்திரங்களின் முடிவுகளிலிருந்து நிஜமான மனிதர்கள் எடுக்கும் முடிவுகள் எப்படி வேறுபடுகின்றன என்ற எண்ணத்தின் அடிப்படையில் இது அமைந்துள்ளது.
“மனித நடத்தையின் உளவியல் அடிப்படையில் வரையப்பட்டுள்ள நடத்தைசார் பொருளாதாரம் மக்களை விரும்பத் தக்க நடத்தையின் பால் ஈடுபடுவதற்குத் தூண்டும் நுட்பங்களை அளிக்கிறது” என்றும் அந்தப் பொருளாதார ஆய்வறிக்கை தெரிவிக்கிறது.
பெண் குழந்தைகளைக் காப்போம், பெண்குழந்தைகளுக்குக் கல்வியளிப்போம், தூய்மை இந்தியா போன்ற அரசின் வெற்றிகரமான திட்டங்களைச் சுட்டிக் காட்டிய பொருளாதார ஆய்வறிக்கை, அந்தத் திட்டங்களைச் செயல்படுத்தும்போது, கோட்பாடுகளுக்கு மேம்பட்ட பலன்கள் கிடைப்பதற்காக நடத்தைக்கான நுட்பங்கள் கடைப்பிடிக்கப்பட்டன என்று குறிப்பிட்டுள்ளது.
சமூக வலைதளங்களில் “#பெண் குழந்தையுடன் செஃல்பி” என்பது உலக அளவில் பிரபலமாகிவிட்டது. பெண் குழந்தைகளைக் கொண்டாடுவது ஒரு நடைமுறையாகவே மாறிவிட்டது. அதை ஏராளமானோர் உறுதி செய்கிறார்கள். அதைப் போல், அண்மையில் பல்வேறு திட்டங்களுக்கு புனித கங்கை காப்போம், எரிவாயுத் திட்டம், ஊட்டச்சத்து பிரச்சாரம் என சமூக, கலாச்சார அடையாளத்துடன் கூடிய பெயர்கள் சூட்டியது மக்களிடையில் அத்திட்டங்கள் சென்றடைய பெருமளவில் உதவியது.
தூய்மை இந்தியா இயக்கத்தின் கீழ் சுகாதாரப் பணிகளை மேற்கொள்ளும்போது, தியாகிகள் என்பதற்கு இணையாக தூய்மைத் தொண்டர்கள் என்ற பெயரிலான தன்னார்வலர்களின் துணையோடு சமூகம் சார்ந்த அணுகுமுறையைக் கடைப்பிடித்தது அக்கருத்துக்கு வலுவூட்டியது.
தூய்மை இந்தியா இயக்கத்தின் பாலின அதிகாரமளித்தல் என்ற நடைமுறை “பெண் குழந்தைகளைக் காப்போம், பெண்குழந்தைகளுக்குக் கற்பிப்போம்” திட்டத்துக்குத் ஆதரவாக அமைந்துள்ளது.
‘நலன்சார்ந்த சமூக நெறியை வலியுறுத்தல்’, ‘மாறிவரும் இயல்புநிலை விருப்பம்’ மற்றும் ‘மீண்டும் வலுவூட்டல்கள்’ ஆகியவை நடத்தைசார் பொருளாதாரத்தின் முக்கியமான கோட்பாடுகளாக அமைந்துள்ளன என்று பொருளாதார ஆய்வறிக்கை தெரிவிக்கிறது.
இந்தியாவில் பல திட்டங்கள் நடத்தைசார் பொருளாதாரத்தின் கோட்பாடுகளைக் கடைப்பிடிக்கும் போது, திட்டங்களின் செயல்திறனை மேம்படுத்துவதற்கு இந்த நுட்பங்களைப் பயன்படுத்த ஏராளமான வழிகள் உள்ளன என்று பொருளாதார ஆய்வறிக்கை கருத்து தெரிவித்துள்ளது.
நிதி ஆயோக் நிறுவனத்தில் நடத்தைசார் பொருளாதாரப் பிரிவை உருவாக்க வேண்டும் என்று பொருளாதார ஆய்வறிக்கை பரிந்துரை செய்கிறது. மேலும், ஒவ்வொரு திட்டமும் அமல்படுத்துவதற்கு முன்பாக நடத்தைசார் பொருளாதாரத் தணிக்கைக்கு உட்படுத்தப்பட வேண்டும் என பொருளாதார ஆய்வறிக்கை உறுதியுடன் பரிந்துரைக்கிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாரத்மாலா பரியோஜனா திட்டத்தின் கீழ் 2921 கி.மீ சாலைகள் கட்டப்பட்டுள்ளன; 322 திட்டங்களில் 12,413 கி.மீ டெண்டர் வழங்கப்பட்டுள்ளது
பாரத்மாலா பரியோஜனா திட்டத்தின் கீழ் மொத்தம் 322 திட்டங்களில் 12,413 கி.மீ நீளமுள்ள திட்டங்கள் 2020 ஆகஸ்ட் மாதம் வரை டெண்டர் விடப்பட்டுள்ளன. மேலும் இந்த திட்டத்தின் கீழ் இதுவரை அதே தேதியில் , 2921 கி.மீ கட்டப்பட்டுள்ளது.
மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் தேசிய நெடுஞ்சாலைகளின் சாலைகள் குறித்த முழுமையான ஆய்வை மேற்கொண்டது. தோராயமாக மதிப்பிட்டப்பட்ட ரூ.5,35,000 கோடி ரூபாய் செலவில்  34,800 கி.மீ-ஐ அபிவிருத்தி செய்வதற்கு பாரத்மாலா பரியோஜனா 1வது கட்ட திட்டத்தின் கீழ் ஒட்டு மொத்த முதலீட்டு அனுமதி கொடுக்கப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1663471
-------
(
நித்தி ஆயோக்
மாவட்ட மருத்துவமனைகளின் செயல்திறனில் சிறந்த நடைமுறைகள் குறித்த அறிக்கையை நிதி ஆயோக் வெளியிட்டது
மாவட்ட மருத்துவமனைகளின் செயல்திறனில் சிறந்த நடைமுறைகள் என்ற தலைப்பில் இந்தியாவின் மாவட்ட மருத்துவமனைகளின் செயல்திறன் மதிப்பீட்டு அறிக்கையை நிதி ஆயோக் இன்று வெளியிட்டது.
இந்த அறிக்கை சுகாதார மற்றும் குடும்ப நல அமைச்சகம் மற்றும் இந்தியாவுக்கான உலக சுகாதார இயக்கத்தின் ஒத்துழைப்பின் விளைவாகும். இந்திய தர குழுவின் அங்கமான மருத்துவமனைகள் மற்றும் சுகாதார வழங்குநர்களுக்கான தேசிய அங்கீகார வாரியம், கள அளவிலான தரவு சரிபார்ப்பை நடத்தியது.
நிதி ஆயோக் உறுப்பினர் டாக்டர் வி கே பால், தலைமை நிர்வாக அதிகாரி திரு அமிதாப் காந்த், கூடுதல் செயலாளர் டாக்டர் ராகேஷ் சர்வால், சுகாதார மற்றும் குடும்ப நல அமைச்சக கூடுதல் செயலாளர் திருமதி ஆர்த்தி அஹுஜா, இந்தியாவுக்கான உலக சுகாதார இயக்க பிரதிநிதி டாக்டர் ரோடெரிகோ ஆப்ரின், இந்திய தர குழு தலைவர் திரு அடில் ஜைனுல்பாய் ஆகியோர் முன்னிலையில் இந்த அறிக்கை வெளியிடப்பட்டது.
ஆரோக்கியமான சமூகங்களை உருவாக்குவதில் மாவட்ட மருத்துவமனைகளின் முக்கியப் பங்கை அறிக்கையின் முன்னுரையில் நிதி ஆயோக் உறுப்பினர் டாக்டர் வி கே பால் வலியுறுத்தினார். மேம்பட்ட இரண்டாம் நிலை பராமரிப்பை வழங்குவதில் அவற்றுக்கு முக்கிய பங்கு இருந்தபோதிலும், மனித வளம், திறன்கள், பயன்பாடு மற்றும் சேவை மேம்பாடு உள்ளிட்டவற்றில் பற்றாக்குறை உள்ளிட்ட சில இடைவெளிகள் துரதிர்ஷ்டவசமாக உள்ளன.
தலைமை நிர்வாக அதிகாரி அமிதாப் காந்த் பேசுகையில், “இந்த அறிக்கை நாடு முழுவதும் மேற்கொள்ளப்பட்ட மாவட்ட மருத்துவமனைகளின் செயல்திறன் மதிப்பீடு ஆகும். தரவு-சார்ந்த நிர்வாகத்தை நோக்கி சுகாதார விநியோக முறையின் பெரிய மாற்றத்தை இது குறிக்கிறது. மேலும், சமூகங்கள் மற்றும் சுகாதார சேவைகளைப் பெறும் மக்களுடன் நம்மை இன்னும் நெருக்கமாக அழைத்துச் செல்கிறது,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759654
உள்துறை அமைச்சகம்
இந்தியாவில் தயாரிக்கப்பட்ட 'அக்ஷர் ஆற்று சுற்றுலா படகை' சபர்மதி ஆற்றில் மத்திய உள்துறை அமைச்சர் திரு அமித் ஷா இன்று காணொலி மூலம் இயக்கி வைத்தார்
அகமதாபாத் மாநகராட்சி மற்றும் சபர்மதி நதி மேம்பாட்டுக் கழகத்தால் இந்தியாவிலேயே உருவாக்கப்பட்ட 'அக்ஷர் நதி சுற்றுலாப் படகை’ மத்திய உள்துறை அமைச்சர் திருஅமித் ஷா இன்று காணொலி மூலம் இயக்கி வைத்தார்.
நிகழ்ச்சியில் பேசிய திரு அமித் ஷா, அக்ஷர் நதிப்படகு மூலம், குஜராத் அரசும், மாநகராட்சியும் இணைந்து அகமதாபாத் நகர மக்களுக்கு இன்று ஒரு புதிய பரிசை வழங்கியுள்ளனர். திரு நரேந்திர மோடி குஜராத்தின் முதலமைச்சராக இருந்தபோது தான் முதன்முறையாக இந்தியாவில் நதிக்கரையை கற்பனை செய்து திட்டமிட்டார். அவர் முதலமைச்சராக இருந்த காலத்தில் உருவாக்கப்பட்டு முடிக்கப்பட்டது என்று குறிப்பிட்டார். இந்த நதிக்கரை அகமதாபாத்தில் மட்டுமல்லாமல், இந்தியா மற்றும் உலகம் முழுவதும் சுற்றுலாவின் ஈர்ப்பு மையமாக உருவெடுத்து, பிரபலமாக உள்ளதாக அவர் கூறினார்.
நதியில் நீர்மட்டம் உயர்ந்துள்ளது மட்டுமல்லாமல், மூத்த குடிமக்கள், குழந்தைகள் மற்றும் இளைஞர்கள் உட்பட அனைவருக்கும் பல்வேறு சமூக மற்றும் கலாச்சார நடவடிக்கைகளின் மையமாகவும் இது உருவெடுத்துள்ளது. இந்த ஆடம்பர நதிப் படகு அகமதாபாத்தில் உள்ள அனைத்து குடிமக்களுக்கும் ஒரு புதிய ஈர்ப்பாக இருக்கும் என்றார். அகமதாபாத் மாநகராட்சி, சபர்மதி ரிவர்ஃபிரண்ட் மேம்பாட்டுக் கழகம் ஆகியவற்றால் பொதுத் துறை- தனியார் பங்களிப்பின் கீழ் இந்த கப்பல் உருவாக்கப்பட்டது என்று அவர் கூறினார். மேக் இன் இந்தியா திட்டத்தின் கீழ் ரூ 15 கோடி செலவில் இரட்டை என்ஜின்களுடன் இந்தியாவில் கட்டப்பட்ட முதல் பயணிகள் சொகுசு படகு இது ஆகும். இதில் ஒன்றரை மணி நேரம் பாதுகாப்பாக பயணிக்க முடியும். இந்தப் படகு 165 பயணிகளை ஏற்றிச்செல்லும் திறன் கொண்டது. மக்களை நிச்சயம் கவரும் உணவகமும் உள்ளது என்று திரு ஷா கூறினார்.
மக்களின் வசதியை கருத்தில் கொண்டு இந்த கப்பல் வடிவமைக்கப்பட்டுள்ளது. அதில் 180 உயிர் பாதுகாப்பு ஜாக்கெட்டுகள், தீ பாதுகாப்பு மற்றும் அவசரகால மீட்பு படகுகள் உள்ளன என்று திரு அமித் ஷா கூறினார். குஜராத்தின் முதலமைச்சராக இருந்த காலத்தில், திரு நரேந்திர மோடி எப்போதும் அகமதாபாத் மற்றும் குஜராத் சுற்றுலாவுக்கு முன்னுரிமை அளித்து வந்தார் என்று அவர் கூறினார். திரு நரேந்திர மோடியால் சுற்றுலாத் துறையில் எடுக்கப்பட்ட பல முயற்சிகள் காரணமாக, குஜராத் மற்றும் அதன் இரண்டு முக்கிய சுற்றுலா மையங்கள் நாட்டின் சுற்றுலா வரைபடத்தில் முக்கிய இடத்தைப் பிடித்துள்ளன என்று அவர் கூறினார். பல கோடி ரூபாய் முதலீடு செய்து, குஜராத்திற்கு வரும் லட்சக்கணக்கான சுற்றுலாப் பயணிகளுக்கு உகந்த சூழல் உருவாக்கப்பட்டுள்ளது, அனைத்து புனித யாத்திரைகள் மற்றும் எல்லைகளை இணைக்க நல்ல சாலைகள் அமைக்கப்பட்டன, சுற்றுலாப் பயணிகளுக்கு வசதிகளை வழங்க விமான நிலையங்களை சுற்றுலாத் தலங்களை இணைக்கும் சாலைகள் அமைக்கப்பட்டுள்ளன என்று அவர் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
2021-22-ல் கோதுமை மற்றும் நெல் கொள்முதலுக்காக 163 லட்சம் விவசாயிகளுக்கு ரூ 2.37 லட்சம் கோடி நேரடி பட்டுவாடா
மத்திய பட்ஜெட் 2022-23-ஐ நாடாளுமன்றத்தில் இன்று தாக்கல் செய்த மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி. நிர்மலா சீதாராமன், “ராபி 2021-22 பருவத்தின் போது கோதுமை கொள்முதல் மற்றும் காரிப் 2021-22 பருவத்தின் போது நெல் கொள்முதலின் போது 163 லட்சம் விவசாயிகளிடம் இருந்து 1208 லட்சம் மெட்ரிக் டன் கோதுமை மற்றும் நெல் கொள்முதல் செய்யப்பட்டு, அவர்களின் கணக்குகளில் ரூ 2.37 லட்சம் கோடி குறைந்தபட்ச ஆதரவு விலை நேரடியாக செலுத்தப்படும்,” என்று கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=179420
எஃகுத்துறை அமைச்சகம்
ஏற்றுமதிகளில் கவனம் செலுத்துமாறு தொழில் நிறுவனங்களுக்கு எஃகு அமைச்சர் திரு தர்மேந்திர பிரதான் வலியுறுத்தல்
இந்திய எஃகு சங்கம் ஏற்பாடு செய்திருந்த “கட்டுமானம் மற்றும் உள்கட்டமைப்பு துறைகளில் எஃகுக்கான புதிய வாய்ப்புகள்” என்னும் தலைப்பிலான இணைய கருத்தரங்கில் மத்திய எஃகு, பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதான் இன்று உரையாற்றினார்.
அப்போது பேசிய அவர், ஏற்றுமதிகளில் கவனம் செலுத்துமாறும், சர்வதேச தேவைகளை பூர்த்தி செய்யுமாறும் தொழில் நிறுவனங்களை வலியுறுத்தினார்.
“துடிப்பான உள்நாட்டு சந்தையை உருவாக்குவதும், உள்நாட்டு தேவையை பூர்த்தி செய்வதை தாண்டி உலக சந்தைகளையும் சென்றடைவதும் தான் ‘தற்சார்பு இந்தியா’ மற்றும் ‘உள்ளூர் பொருட்களுக்கு ஊக்கம்’ ஆகிய இயக்கங்களின் நோக்கம் ஆகும்,” என்றார்.
இதற்கு ஒரு சிறந்த உதாரணமாக தனிநபர் பாதுகாப்பு உபகரணங்கள் தயாரிப்பு துறை திகழ்வதாக கூறிய அமைச்சர், கொவிட்-19 பெருந்தொற்றின் தொடக்கத்தின் போது தனிநபர் பாதுகாப்பு உபகரணங்களை பெருமளவு இறக்குமதி செய்த இந்தியா, இப்போது அவற்றின் உற்பத்தியில் தன்னிறைவு அடைந்திருப்பதோடு மட்டுமில்லாமல், ஏற்றுமதியிலும் ஈடுபட்டுள்ளதை சுட்டிக்காட்டினார்.
தடுப்பு மருந்து உற்பத்தியிலும் இந்தியா வெளிப்படுத்தியுள்ள திறனை குறித்து பேசிய அவர், நம்முடைய எஃகு துறையும் அவ்வாறே துடிப்புடனும், சர்வதேச போட்டித் திறனுடனும், ஏற்றுமதி சார்ந்தும் இருக்கக்கூடிய திறனை பெற்றது என்றார்.
“இந்தியாவை 5 டிரில்லியன் அமெரிக்க டாலர் மதிப்புடைய பொருளாதாரமாக ஆக்குவதற்கு மாண்புமிகு பிரதமர் இலக்கு நிர்ணயித்துள்ளார். இந்த பயணத்தில் உள்கட்டமைப்பு மேம்பாடு முக்கிய பங்காற்றும்,” என்று அமைச்சர் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1688813
------
(Visitor Counter : 65
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
207.47 கோடி 93.71 கோடி 2-வது தவணை மற்றும் 11.63 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 17,72,441 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,23,535 கொவிட் சிகிச்சை பெறுபவர்கள் எண்ணிக்கை 0.28 சதவிதமாக உள்ளது.
குணமடைந்தோர் விகிதம் தற்போது 98.53 சதவீதம்
கடந்த 24 மணி நேரத்தில் 18,053 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,35,73,094 என அதிகரித்துள்ளது.
கடந்த 24 மணி நேரத்தில் 16,561 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.44 சதவீதம் ஆகும்
வாராந்திர பாதிப்பு விகிதம் 4.88 சதவீதம் ஆகும்
இதுவரை மொத்தம் 87.95 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,04,189 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1851105
குடியரசுத் துணைத் தலைவர் செயலகம்
தாய்நாட்டை மறந்துவிடாதீர்கள்: மால்டாவாழ் இந்தியர்களுக்கு குடியரசுத் துணைத் தலைவர் வேண்டுகோள்
“மால்டாவில் வாழும் நீங்கள் உங்களை வளர்த்த தாய்நாட்டை மறந்துவிடாதீர்கள்” என்று குடியரசுத் துணைத் தலைவர் திரு. எம். வெங்கையா நாயுடு வேண்டுகோள் விடுத்தார்.
தெற்கு ஐரோப்பிய நாடான மால்டாவில் அரசு முறைப் பயணம் மேற்கொண்டுள்ள அவர் தலைநகர் வல்லெட்டாவில் நேற்று இரவு இந்தியர்களிடையே உரையாற்றினார். இந்நிகழ்ச்சிக்கு மால்டாவில் உள்ள இந்திய தூதர் ஏற்பாடு செய்திருந்தார்.
நிகழ்ச்சியில் பேசிய அவர், வெளிநாட்டில் வாழும் இந்தியர்கள் இந்தியாவுக்குப் பெருமை தேடித் தருகிறார்கள். அந்த நாட்டுக்கும் தாய்நாட்டுக்கும் அவர்கள் மிகவும் பங்களிப்பு செலுத்தி வருகின்றனர் என்றார்.
நிகழ்ச்சியில் இந்திய நிதித்துறை இணையமைச்சர் திரு சிவப் பிரதாப் சுக்லா, மால்டாவுக்கான இந்திய தூதர் திரு ராஜேஷ் வைஷ்ணவ் மற்றும் பிரமுகர்கள் பங்கேற்றனர்.
இந்தியாவுக்கும் மால்டாவுக்கும் இடையிலான உறவை வலுப்படுத்தவதன் அவசியத்தை வலியுறுத்திய திரு. எம். வெங்கையா நாயுடு, சிறிய நாடான மால்டா நல்ல வளர்ச்சியைப் பெற்றுள்ளது. இரு நாடுகளும் நீண்ட கால உறவை மேற்கொண்டு வருகின்றன.
“நாட்டின் பரப்பு முக்கியமில்லை. அதன் வளர்ச்சிதான் முக்கியம். நிலவியல் எல்லைகள் இரு நாடுகளைப் பிரிக்கவில்லை” என்று குறிப்பிட்டார்.
இந்தியாவின் வளர்ச்சி வேகத்தைச் சுட்டிக் காட்டிய குடியரசுத் துணைத் தலைவர், நிலையான வளர்ச்சியை இந்தியா அடைந்து வருகிறது என்றும் அரசின் திட்டமிட்ட சீர்திருத்தங்கள் இந்தியாவின் பொருளாதாரத்தை மேம்படுத்தி வருகிறது என்றும் கூறினார்.
சாலை, தொலைத் தொடர்பு இந்தியாவை மாற்றிவிட்டது. தகவல் தொடர்பு மிகப் பெரிய புரட்சியை ஏற்படுத்திவிட்டது என்று கூறிய அவர், இந்த முன்னேற்றத்துக்கு அப்போதைய பிரதமர் திரு. அடல் பிகாரி வாஜ்பாய் மேற்கொண்ட நடவடிக்கைகளை நினைவுகூர்ந்தார்.
“இந்தியா 80 கோடி இளைஞர்களைக் கொண்ட இளம் நாடு. இந்த மக்கள்தொகை பலம் மக்கள்தொகையால் கிடைக்கும் ஆதாயமாக மாற்றப்பட்டு வருகிறது” என்றும் குடியரசுத் துணைத் தலைவர் கூறினார்.
“நீங்கள் மால்டாவில் இந்தியாவின் பிரதிநிதியாகவும் இந்தியாவில் மால்டாவின் பிரதிநிதியாகவும் இருக்கிறீர்கள். இரு நாடுகளையும் இணைப்பதிலும் வளர்ச்சி காண்பதிலும் உங்களது பங்களிப்பு மிகவும் முக்கியத்துவம் வாய்ந்தது” என்றும் குடியரசுத் துணைத் தலைவர் திரு. எம். வெங்கையா நாயுடு கூறினார்.
குடியரசுத் துணைத் தலைவரின் உரையைக் காண இணைய தளம்: http://www.pib.nic.in
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கடந்த 2 ஆண்டுகளில் பிரதமரின் ஸ்வநிதி திட்டத்தின் மூலம் ரூ.4,606.36 கோடி மதிப்பிலான 40.07 லட்சம் கடனுதவிகளை 2 கட்டமாக 45.32 லட்சம் பயனாளிகளுக்கு வழங்கப்பட்டுள்ளது: ஹர்தீப் சிங் பூரி
கடந்த 2 ஆண்டுகளில் பிரதமரின் ஸ்வநிதி திட்டத்தின் மூலம் ரூ.4,606.36 கோடி மதிப்பிலான 40.07 லட்சம் கடனுதவிகளை 2 கட்டமாக 45.32 லட்சம் பயனாளிகளுக்கு வழங்கப்பட்டுள்ளது என்று மத்திய வீட்டு வசதி, நகர்ப்புற விவகாரங்கள், பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் சிங் பூரி கூறியுள்ளார்.
“பிரதமரின் சாலையோர வியாபாரிகள் தற்சார்பு நிதி திட்டத்தின் கீழ், நாடு முழுவதும் உள்ள சாலையோர வியாபாரிகளிடமிருந்து மிகப் பெரிய அளவில் வரவேற்பு பெற்றது. டிஜிட்டல் இந்தியா மூலம் சாலையோர வியாபாரிகளும் டிஜிட்டல் முறைகளில் பரிவர்த்தனைகள் செய்யவேண்டும் என்பதை வலியுறுத்தப்பட்டுள்ளது. சாலையோர வியாபாரிகள் ரூ.45,000 கோடிக்கும் மேலான மதிப்பில் 37.70 கோடி டிஜிட்டல் பரிவர்த்தனைகளை மேற்கொண்டது குறிப்பிடத்தக்கது. சாலையோர வியாபாரிகள் வங்கிகளை அணுகி கடன் பெறுவதற்கும், வழிவகை செய்யப்பட்டுள்ளது. மேலும், சாலையோர வியாபாரிகளுக்கு தேவையில்லாத வகையில் சிரமங்களை ஏற்படுத்துவதை தடுத்து நிறுத்துவதற்கு தக்க நடவடிக்கைகள் மேற்கொள்ளப்பட்டு வருகிறது என்றார்.
------
AP/Gs/KPG/RJ
(Visitor Counter : 124
சுகாதாரம் மற்றும் குடும்ப நலத்துறை அமைச்சகம்
கொசுக்களால் பரவும் நோய்களைச் சமாளிக்க பருவமழைக்கு முன்பாக மாநில அரசுகளின் தயார்நிலை குறித்து திரு ஜே பி நட்டா ஆய்வு
டெங்கு, மலேரியா, சிக்குன்குனியா, யானைக்கால் நோய்கள் வரும் பருவமழை மாதங்களில் பரவுவதைத் தடுக்க போதுமான ஆயத்தப்பணிகளை முன்கூட்டியே மேற்கொள்வதன் அவசியத்தை மத்தியச் சுகாதாரத்துறை அமைச்சர் திரு.ஜே.பி.நட்டா வலியுறுத்தியுள்ளார். புதுதில்லியில் காணொளி மூலம் மாநில அரசுகள் இந்த நோய்களைச் சமாளிக்க மேற்கொண்டுள்ள தயார் நிலைகுறித்து அவர் ஆய்வு செய்தார். தமிழ்நாடு, கர்நாடகா , ஆந்திரா, கேரளா உட்பட 20 மாநிலங்களின் முதன்மைச் சுகாதாரச் செயலர்களுடன், சுகாதாரத்துறை அமைச்சர் கலந்துரையாடினார். பருவமழைக்காலங்களில் இந்த நோய்கள் பரவிவருவதைக் கருத்தில் கொண்டு ஏற்கெனவே சுகாதாரத்துறை மூத்த அதிகாரிகளுடன் ஆய்வு நடந்துள்ளது.
நோய்களைக் கண்டறியும் உபகரணங்கள், நோய்த்தடுப்பு மருந்துகள், பரிசோதனைக் கூடங்கள், மனிதசக்தி மற்றும் நிதி ஆகியவை போதுமான அளவில் தயாராக உள்ளனவா என்று திரு. ஜே.பி.நட்டா ஆய்வு செய்தார். பல நோய்களைத் தடுப்பதற்கு விழிப்புணர்ச்சி மிகவும் அவசியம் என்பதை வலியுறுத்திய திரு நட்டா, இது குறித்த தீவிரப் பிரச்சாரங்களில் கவனம் செலுத்த வேண்டும் என்று அறிவுறுத்தினார். தமிழ்நாடு, குஜராத் போன்ற மாநிலங்களில் மேற்கொள்ளப்படும் சிறந்த நடைமுறைகளைப் பின்பற்றுமாறு பிறமாநிலங்களுக்கு அவர் அறிவுரை வழங்கினார்.
மேலும் கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 79
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 194.17 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.90 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.98 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844306